દેશનાં આર્થિક હિતોની રક્ષા માટે સ્થાનિક ઉદ્યોગોને બચાવવા માટે ગુજરાત ચેમ્બર ઓફ કોમર્સ પણ આગળ આવી છે. વિવિધ વેપારી એસોસિયેશનો અને મહાજનોની આ ચાઇનીઝ ચીજવસ્તુઓના બહિષ્કાર સંદર્ભે આગામી સોમવારે ચાર વાગ્યે એક બેઠક પણ મળી રહી છે. ચાઇનીઝ ચીજવસ્તુઓના બહિષ્કારની આ પહેલને સફળ બનાવવા માટેની રૂપરેખા ઘડી કાઢવા આ બેઠકનંુ આયોજન કરવામાં આવ્યું છે. ચેમ્બરના અગ્રણીઓના જણાવ્યા પ્રમાણે ચીન ભારત થકી અબજો રૂપિયાનો વેપાર મેળવે છે તેમ છતાં પણ પાછલા કેટલાક સમયથી ભારત-પાક. વચ્ચે ઊભી થયેલી તંગ પરિસ્થિતિમાં ચીન પાકિસ્તાનની તરફેણમાં નિર્ણય લે છે.